నన్ను ప్రేమిస్తున్నానని చెప్పు ఒక లక్ష
ఒక లక్ష సంవత్సరాల పాటు
అది సఫలం కాకుంటే
నువ్వు నన్ను వదిలేసి వెళ్లిపోవచ్చు
దాన్ని "బీ" కీలో పాడాలి.
- అది ఏ "కీ"లో పాడాలో నాకు తెలుసు. - అయితే, ఆ శృతిలోనే పాడవచ్చు కదా.
నేను నా మనస్సుకు అనిపించినట్టు పాడాలి కదా.
- పాటని మెరుగుపరచడం అన్నమాట. - డోరా, ఇది మనకి చాలా పెద్ద అవకాశం.
నీకు చెడగొట్టడం అంటే ఇష్టం, కానీ ఈ విషయంలో మాత్రం చెడగొట్టకు.
- నువ్వు కోకిలవా? - నేను కోకిలనే.
- మరి నువ్వు? - నేను కూడా.
- హేయ్, రాయ్. - ఏంటి సంగతి, క్లియో?
ఇలా వెనక పక్కకి రానిచ్చినందుకు థ్యాంక్స్. ముందు పక్క క్యూ ఒక కిలోమీటరు పొడవు ఉంది.
థ్యాంక్స్ ఎవడికి కావాలి, బేబీ! ముద్దు పెట్టు, నీకు కావాల్సింది పట్టు.
ఈరోజైనా పళ్లు తోముకున్నావా?
చూడండి, లోనికి వెళ్లాలంటే, ఇక్కడ ముద్దు అయినా పెట్టాలి, లేదా ముందు పక్క టికెట్స్ అయినా కొనాలి.
- ముద్దు పెట్టకుంటే, ఏం పర్వాలేదు. - నేను పెడతా.
తను పెడుతుందట.
కానివ్వు, క్లియో. పెట్టేసేయ్.
- దాన్ని కూడా ముద్దంటారా? - రాయ్...
లేదు, ముందు పక్కకి వెళ్లి క్యూలో నిలబడండి.
- నేను... లేదు, ఇక మాట్లాడవద్దు... - సరే, జరుగు.
- అయ్య బాబోయ్. - సరే.
అలాగే, మేడమ్.
పెన్సిల్వేనియా అవెన్యూలోని తాగుబోతులారా, ఇంకో విషయం వినండి,
టాలెంట్ షో ప్రారంభమయ్యే ముందు, ఇంకో పాటని వింటూ మైమరిచిపోండి.
మీ అందరికీ బిల్లీ హాలిడే అంటే ఇష్టమా?
కానీ, ఆమె ఇక్కడ లేదుగా.
కానీ ఇక్కడ ఎవరున్నారో చెప్పనా!
ఎథెల్ ఎన్నిస్ కి మరోసారి చప్పట్లతో స్వాగతం పలకండి, తన కొత్త పాట "లవ్ ఫర్ సేల్"తో అలరించబోతున్నారు.
థ్యాంక్స్, శ్లాపీ.
ఈరాత్రి మనం ఆ వేదిక ఎక్కలేకపోతే, ఈ ఊరిని వదిలేసి వెళ్లిపోదాం.
హేయ్, ఎలా ఉన్నారు?
మీరు ఇక్కడికి టాలెంట్ పోటీకి వచ్చారు కదా?
మీరు ఇక్కడేం చేస్తున్నారు?
ఏంటిది? ఏం చేస్తున్నారు?
- ఎందుకిలా చేస్తున్నారు? - నన్ను వదులు.
- ఏం చేశారు వీళ్లు? - వెనుక నుండి రాయ్ చల్లగా పంపాడు.
ఒక మాట. చూడండి, వీళ్లిద్దరి టికెట్లకి నేను కడతాను.
- ఇప్పటికే ఆలస్యమైపోయింది. - ఆలస్యమైపోయింది అంటే?
- శ్లాప్! - డబ్బు విషయంలో ఆలస్యమనేదే ఉండదు.
- హేయ్! వీళ్లు శ్లాప్ మనుషులని షెల్ కి చెప్పు. - ఏంటి... నన్ను తాకకు.
నోర్మూసుకో, శ్లాప్.
నా ఉద్దేశం, మీ వ్యాపారమనే సర్.
- అవును, నా వ్యాపారం. - హా, సారీ.
హా, వాళ్లే. వాళ్ల గురించే నేను చెప్తూ ఉన్నా.
- రాయ్. - చెప్పండి, సర్.
ఈరాత్రి ఎంత మంది అమ్మాయిలను దొంగచాటుగా పంపించావో చెప్తావా?
వీళ్లిద్దరినే, మిస్టర్ గోర్డన్.
- ప్రమాణపూర్తిగా చెప్తున్నా. అవును, సర్. - నిజంగానా?
ఒక్కో టికెట్ అయిదు డాలర్లు,
ఇక్కడ 900 డాలర్లు కూడా సరిగ్గా లేవు,
కానీ కింద 200 మందితో కిక్కిరిసిపోయింది.
- అదెలా? - వెర్ననే ఏదో చేసి ఉంటాడు,
- మిస్టర్ గోర్డన్. - ముప్పై, సర్.
ఏమన్నావు?
నంబర్లను బట్టి చూస్తే, అతను 20, 30 మంది అమ్మాయిలను పంపించి ఉండాలి.
నిన్ను చూస్తుంటే, నాకు ఒకరు గుర్తొస్తున్నారు.
నువ్వు ఆల్ షెర్వుడ్ కూతురివి కదా?
- అవును, సర్. - అతను వెళ్లిపోవడం బాధాకరం.
ఒకటి చెప్పనా!
మీ నాన్నకి లెక్కల్లో ఉన్న పట్టు నీకు సగం ఉన్నా కానీ, ఆయన పనిని నీకు అప్పగిచ్చేస్తా.
నీ ముందు ఉండే వీడి ఉద్యోగం కూడా నువ్వు తీసుకోవచ్చు.
నేనింకా చదువుకుంటున్నా, మిస్టర్ గోర్డన్.
మీ... మీ టాలెంట్ షోలో పాల్గొనాలని, నా మిత్రురాలైన డోరాతో ఇక్కడికి దొంగచాటుగా వచ్చానంతే.
కానీ ఒకటి విను.
మళ్లీ ఇక్కడికి వచ్చి, నా అకౌంట్స్ చూస్తానంటే,
నిన్ను, నీ మిత్రురాలిని ఇప్పటికిప్పుడే వేదిక మీదకి ఎక్కిస్తా.
మీరు సిద్ధంగా ఉన్నారా?
క్లియో.
నువ్వు వెళ్లు.
ఏం మాట్లాడుతున్నావు నువ్వు? ఇది ఒకరు పాడాల్సిన పాట కాదు.
- మనం కోకిలలం. - నాకు బాగాలేదు.
కావాలంటే, మీకు ఏదైనా డ్రింక్ తీసుకొస్తా.
- నేను తాగను. - మంచి నీళ్లు తాగుతారు, కదా?
నీకేమీ కాలేదు, క్లియో.
నువ్వు కాస్త భయపడుతున్నావంతే, బేబీ.
చెప్పేది విను, నువ్వు వెళ్లు.
నేను అక్కడ ఉండి చూస్తా.
పెన్సిల్వేనియా అవెన్యూలో ఉండే తాగుబోతులారా, వినండి.
ఈ టాలెంట్ షోని ప్రారంభించేద్దాం ఇక.
ఈరాత్రి తొలి ప్రదర్శన ఇవ్వబోయే ఒక యువతికి, ఎంతో ఆనందంతో ఫారోకి స్వాగతం పలుకుతున్నాను.
సోదరసోదరీమణులారా, మిస్ డోరా కార్టర్ ని చప్పట్లతో ఆహ్వానించండి.
ప్రతి రోజు ఉదయం నాకు ముద్దు ఇవ్వు
అలా లక్ష సంవత్సరాల పాటు ఇవ్వు
ప్రతి రోజు సాయంత్రం నన్ను దగ్గరికి తీసుకో
నన్ను ప్రేమిస్తున్నానని చెప్పు
- ఒక లక్ష - ఒక లక్ష...
ఒక లక్ష సంవత్సరాల పాటు
- ఆ తర్వాత అది సఫలం కాకుంటే - ఒకవేళ సఫలం కాకుంటే
- నువ్వు నన్ను వదిలేసి వెళ్లిపోవచ్చు - నువ్వు నన్ను వదిలేసి వెళ్లిపోవచ్చు
తను ఇక లేదు, క్లియో. తను చనిపోయింది.
రేపు ఉదయానికల్లా నువ్వు ప్రాణలతో ఉంటే, నా ప్రాణాలు కూడా పోతాయి.
కాబట్టి, నేను తన దగ్గరికి వెళ్లిపోయేలా నువ్వు నన్ను చంపేసి, నిన్ను నువ్వు కాపాడుకుంటే మంచిది.
నేను నిన్ను చంపను, రెజ్జీ.
నువ్వు నన్ను చంపకపోతే...
ఆ డబ్బును తీసుకొని...
ఎక్కడికైనా వెళ్లిపో.
మా నాన్నలా నేనేమీ షెల్ కి భయపడి పారిపోను.
డోరా చావును...
మనం ఊరికే పోనివ్వకూడదు, ఏమంటావు?
బహుశా నువ్వు మాకు సాయపడగలవేమో.
నువ్వు ఈ పని చేస్తే...
మనం ఈ పని చేస్తే,
మళ్లీ మనస్సు మార్చుకున్నా, ఏమీ చేయలేము.
క్షమించు, బంగారం. నన్ను క్షమించు.
అసలైన కలల పుస్తకం
బ్లూ బర్డ్ జాజ్ బార్
ద ఆఫ్రో
ద స్టార్
రంగు
లారా లిప్మన్ రచించిన పుస్తకం ఆధారంగా తెరకెక్కించబడింది
క్లియో? క్లియో జాన్సన్?
వద్దు, వద్దు, ప్లీజ్.
కేకలు పెట్టవద్దు. నువ్వు అలా చేస్తే, నేను వెళ్లిపోతా. మళ్లీ నీ దరిదాపుల్లోకి కూడా రాను.
నేను నీ అంత్యక్రియలకు వెళ్లాను.
అవును. వెళ్లావు.
కానీ నువ్వు నా చావు చుట్టే తిరుగుతూ నాకు ప్రశాంతత లేకుండా చేస్తున్నావు.
నాకు అంతా అయోమయంగా ఉంది.
నువ్వు అంతా ఆపాలి.
ఏం ఆపాలి? నేను...
నిన్ను ఎవరు చంపారో కనుక్కొనే పనిలో పడి నా ప్రాణాలనే ప్రమాదంలోకి నెట్టుకుంటున్నా నేను.
నా గురించి రాయాలనుకునే నీ ప్రయత్నాన్ని ఆపేయ్.
నువ్వు నా కథను కనుక రాస్తే, నా ప్రాణాలు నిజంగా పోవడానికి నువ్వే కారణం అవుతావు.
మరి సరస్సులో లభించిన ఆ శవం ఎవరిది?
అది నా స్నేహితురాలిది...
నా ప్రాణ స్నేహితురాలిది.
- ఆరోజు రాత్రి తను ఇక్కడి నుండి వెళ్లిపోబోతూ... - డోరా కార్టర్.
అవును.
డ్రగ్స్ మోతాదు ఎక్కువ అయి, క్రిస్మస్ ముందు రోజు తను చనిపోయింది.
డ్రగ్స్ మోతాదు ఎక్కువయ్యా?
అందులో కిరికిరీ ఏమీ లేదు, మిస్ మోర్గన్ స్టర్న్.
అయ్యో, పాపం.
మిస్టర్ గోర్డన్ నన్ను చంపాలనుకున్నాడు.
ఆ పని చేయమని రెజ్జీని పంపాడు,
కానీ నన్ను చంపక ముందే రెజ్జీ, డోరా శవాన్ని చూశాడు.
అతని దయ, తన మృతదేహం రెండూ కలిపి నా ప్రాణాలను నిలిపాయి.
కానీ, ఎవరికీ అనుమానాలు రాకుండా ఉండటానికి, తన శవాన్ని సరస్సులోనే చాలా రోజులు ఉంచాల్సి వచ్చింది.
ఆ తర్వాత, సరైన సమయం చూసుకొని, నేనే ఆ లేఖని హెల్ప్ లైన్ కి పంపించాను.
నా ప్లాన్ అంతా బాగానే పని చేస్తూ ఉండింది,
కానీ ఇంతలో నువ్వు క్రిస్మస్ లాటరీ గురించి మిస్టర్ గోర్డన్ ని ప్రశ్నలు అడగడం మొదలుపెట్టావు.
ఈ చావు నాటకం దేనికి? కనిపించకుండానే ఉంటే సరిపోయేది కదా?
కేవలం కనిపించకుండా మాత్రమే ఉంటే, జనాలు ఇంకా వెతుకుతూనే ఉంటారు కదా.
- కానీ చనిపోయాక... - స్వేచ్ఛ లభిస్తుంది.
నేను స్వేచ్ఛగా ఉన్నానని అనుకుంటున్నావా?
నా భర్త నాతో అన్న చివరి మాట ఏంటో తెలుసా,
"ఎప్పుడూ ఏడుస్తూ ఉంటే, నవ్వే అవకాశం రాదని డోరాకి చెప్పు."
మీరు మేల్కొనే ఉన్నారా, మిస్ మోర్గన్ స్టర్న్?
- నువ్వు ఇక్కడేం చేస్తున్నావు? - శుభ్రం చేస్తున్నా, మేడమ్.
శుభ్రం చేయమని ఇంత అర్ధరాత్రి ఎవరు చెప్పారు?
మన్నించండి, మిస్ మోర్గన్ స్టర్న్.
నిజానికి, మీరు మాట్లాడే స్థితిలో లేరు,
కాబట్టి, ఇక్కడ పని చేసే మా మహిళలకు మీరెంత ఆదర్శప్రాయమో చెప్పే అవకాశం నాకు రాలేదు.
చాలా ధైర్యవంతులు మీరు. 110/70.
నాకు ముగ్గురు కూతుళ్లు, వాళ్లలో ఇద్దరు, తమకి రిపోర్టర్ అవ్వాలనుందని చెప్తున్నారు.
త్వరగా కానిచ్చేయ్.
- మిస్ మోర్గన్ స్టర్న్ కి విశ్రాంతి అవసరం. - తప్పకుండా. తప్పకుండా, మేడమ్.
మరి నువ్వు ఎందుకు వెళ్లిపోలేదు?
ఎందుకా?
నీకు పిల్లలు ఉన్నారా, మిస్ మోర్గన్ స్టర్న్?
హా, ఒకరు ఉన్నారు.
అయితే నువ్వు అర్థం చేసుకోగలవు కదా. అంత్యక్రియల్లో నా కొడుకులని చుశావా?
చూశా.
నన్ను చచ్చిన దాన్నిలానే వదిలేస్తే, ఏదోక విధంగా వాళ్లకి దగ్గరవ్వగలను నేను.
కానీ నీ కళ్లను చూస్తే తెలిసిపోతోంది,
నేను బతికి ఉంటే నీకు మంచి కథ దొరుకుతుందని, దాన్ని వదులుకోవాలని నీకు లేదని.
దాని కన్నా పెద్ద కథ ఉంటేనే నువ్వు వదులుకోగలవు.
అంతే కదా, మ్యాడీ?
అంతేనేమో.
ఎదగాలనే నా ఆశ నీకు తప్పుగా అనిపిస్తోందా?
లేదు, మ్యాడీ...
దాన్నే నేను వాడుకుందామనుకుంటున్నా.
ఏం కావాలి నీకు?
నేను షెల్ గోర్డన్ పని పట్టాలనుకుంటున్నా.
నువ్వు నా కథను పక్కకు పెట్టేస్తే,
మర్టిల్ సమ్మర్ ని చంపమని ఆదేశించిన సూత్రధారి గురించి
ప్రపంచానికి తెలిపిన రిపోర్టర్ అవుతావు నువ్వు.
మెల్లగా. మెల్లగా.
థ్యాంక్యూ.
- నీకెలా తెలుసు, అతనే ఆ హ్యతని... - నీకు నీ కథ కావాలా?
శుక్రవారం సూర్యాస్తమయానికి ముందు,
సరస్సు దక్షిణం వైపున నన్ను కలుసుకో.
నేను చెప్పే కథని నువ్వు ఏ పత్రికలో కావాలంటే ఆ పత్రికలో పతాకశీర్షికన ప్రచురించుకోవచ్చు.
ప్రస్తుతానికి కావాల్సినంత విశ్రాంతి తీసుకో.
నువ్వు తప్పక వస్తావనే ఆశిస్తున్నా, మిస్ మోర్గన్ స్టర్న్.
నువ్వు బాగానే ఉన్నావా?
నన్ను దింపుతున్నందుకు చాలా చాలా థ్యాంక్స్.
ఏం జరుగుతోంది?
శ్వేతజాతి దురహంకారులను ఎవరోకరు ఎదిరించాలి కదా.
ప్యాటర్సన్ పార్కులో ఎన్.ఎస్.ఆర్.పీ వాళ్లు ఒక ర్యాలీని నిర్వహించారు,
వాళ్లని ఆపడానికి పోలీసులు ఏమీ చేయలేదు.
కాబట్టి, ఆ పనిని నల్లజాతీయులు చేశారు.
అయ్య బాబోయ్, అటు చూడు.
వీళ్లు ధైర్యవంతులే, కానీ కాస్త వ్యూహాలు వేసే గుణం కూడా వీళ్లకి ఉంటే బాగుంటుంది.
ఇంకా వీళ్లు తెలుసుకోలేదంతే.
జాతుల కలయికని ఆపండి
నన్ను చూసినప్పుడు నీకేం కనిపించింది, మ్యాడీ?
ఒక మహిళనా? అమ్మనా? నల్లజాతీయురాలా?
లేదా నీకు అవేమీ కనిపించలేదేమో.
బహుశా నువ్వు నన్ను చూసినప్పుడు, నీకు...
నువ్వే కనిపించావేమో.
మహిళ హత్య విషయంలో వేరుగా ఉంటున్న భర్తను విచారించడం జరిగింది
పొరుగు అమ్మాయి, నువ్వు బతికే ఉన్నావే!
చావు తప్పి కన్ను లొట్టపోయిందిలే.
హాయ్.
నువ్వు బాగానే ఉన్నావు.
పూలు తెచ్చినందుకు థ్యాంక్స్.
- ఏం తెమ్మంటారు? - నాకు ఒక కాఫీ చాలు.
- సరే. - నాకు కూడా అదే, థ్యాంక్యూ.
నీళ్లు కూడా తీసుకురండి.
నువ్వు నాకు అంత త్వరగా కాల్ చేయగానే ఆనందం వచ్చేసింది.
ఎలా ఉంది ఇప్పుడు నీకు?
ఏంటి సంగతి?
ఆఫీసుకు కొన్ని క్లిప్పింగ్స్ ని, నోట్స్ ని తీసుకువెళ్లాలి.
ఇద్దరం ఈ ఉదయం ప్రశాంతంగా గడుపుతామని ఆశ పడ్డానే.
నన్ను క్షమించు.
నేను శ్లాపీ జాన్సన్ ని కనుగొని, ఇంటర్వ్యూ చేయాలి.
అతను జైల్లో ఉన్నాడు.
క్లియో అంత్యక్రియల సమయంలో అతను నాతో మాట్లాడలేదు. కానీ ఇప్పుడు మాట్లాడతాడు అనుకుంటున్నా.
శ్లాపీ జాన్సన్ ఎక్కడ ఉన్నాడో నాకు బాగా తెలుసు.
నీ నుండి సమాచారం రాబట్టడమంటే నీకు అస్సలు ఇష్టముండదని నాకు తెలుసు,
కానీ ఇది వేరు, కదా?
- నేను ఇప్పుడు పోలీసుని కాదు, మ్యాడీ. - ఏంటి?
- నా చేత బలవంతంగా రాజీనామా చేయించారు. హా. - ఎందుకు?
సాయంత్రం పూట, ఆఫీసర్ బాస్కో గాడికి నీ ఇంటి బయట గడపడం ఇష్టంలా ఉంది.
ఇదిగోండి మీ కాఫీ.
అగ్నిప్రమాదం సంభవించినప్పుడు బయటకు వెళ్లే దారి గుండా నేను వెళ్లిపోతున్నప్పుడు మనోడు చూశాడు.
అయ్యయ్యో. నేను వాళ్లకి చెప్తాను...
మనిద్దరి మధ్యా ఏమీ లేదని, నన్ను... నన్ను దయచేసి నమ్మమని.
మనమేమైనా చెప్తే,
ఒక నల్లవాడితో సహజీవనం చేస్తున్నందుకు నిన్ను జైల్లో వేస్తారు, మ్యాడీ.
కానీ, నా చేత రాజీనామా చేయించడానికి అది ఒక వంక మాత్రమేలే.
నేను షెల్ గోర్డన్ ఇంటికి వెళ్లాను కాబట్టి, నన్ను పీకేయాలని చూస్తూ ఉన్నారు.
అయ్య బాబోయ్. ఏంటి?
క్లియో కోసమే అక్కడికి వెళ్లానని సర్ది చెప్పుకుంటూ ఉన్నా,
నేను అక్కడికి వెళ్లలేను అని నువ్వు అన్నది తప్పు అని నిరూపించేందుకే అక్కడికి వెళ్లా అనుకుంటా.
కారణమేమైనా కానీ, నేను ఇప్పుడు పోలీసును కాదు, కాబట్టి...
నీకు మళ్లీ పదవి ఇచ్చే దారి ఏదోకటి ఉండే ఉంటుంది.
నిన్ను వేరే ఊరికి బదిలీ చేయవచ్చు.
నేను వర్జీనియాకి వెళ్లిపోదాం అనుకుంటున్నా.
వర్జీనియానా?
వర్జీనియాలోని వేర్వేరు వర్ణాల ఒక జంట, తమ కేసును సుప్రీమ్ కోర్టు ముందు ఉంచింది.
వాళ్లు గెలుస్తారని అందరూ అనుకుంటున్నారు, గెలిస్తే అది చట్టబద్ధం అయిపోతుంది.
అంటే, మన బంధం కూడా చట్టబద్ధమైనట్టే.
నేనేం చెప్పాలని చూస్తున్నానంటే, తర్వాత ఏం జరుగుతుందో నాకు తెలీదు,
కానీ ప్రస్తుతం నా జీవితంలో ఒకటి జరుగుతోంది, దానిపై నాకు ఏ సందేహాలు లేవు,
అది నీపై నాకు ఉన్న ప్రేమ.
ఫెర్డీ.
ఇప్పుడే ఒక కల కని నిద్ర లేచినట్టుగా ఉంది నాకు.
ఇంకా ఈ కథ పని చాలా ఉంది. నేను...
నేను ఇప్పుడు పెద్ద నిర్ణయాలను తీసుకొనే స్థితిలో లేను.
నేను ముందు ఈ కథని పూర్తి చేయాలి.
నీ దగ్గర పెన్ ఉందా?
ఉంది.
ఇది నా ఇంటి చిరునామా.
నన్ను కలవాలనుకుంటే, ఇక్కడికి రా.
పునఃస్వాగతం మ్యాడీ.
- పునఃస్వాగతం. - పునఃస్వాగతం, మ్యాడీ.
- వడలు తేలేదా, మ్యాడీ? - తేలేదు.
అభినందనలు.
బాబ్.
హాయ్, బెట్టీ.
కవర్ చేయాల్సింది ఇంకా ఉంది. మీకు చెప్తానులే.
మిస్టర్ మార్షల్.
ఇంకాస్త ఉంటే నిన్ను కలుసుకొనే అవకాశం నాకు దక్కి ఉండేది కాదేమో, కదా?
అందరూ అనుకున్న దాని కన్నా నేను చాలా శక్తిమంతమైన దాన్నేమో.
"ద స్టార్"లో అలాంటి శక్తిమంతులకు ఎల్లప్పుడూ చోటు ఉంటుంది.
నన్ను శామ్ అని పిలువు, చాలు. కూర్చుంటావా?
ఏమైనా డ్రింక్ కావాలా?
మంచి శామరోలీ విస్కీ ఉంది, అంత కన్నా మంచి బోమోర్ విస్కీ కూడా ఉంది.
ఏది ఉంటే, అది ఇవ్వండి.
ఆసుపత్రిలో ఉన్నప్పుడు నిన్ను కలవడానికి బావర్ వచ్చాడని విన్నా.
థ్యాంక్యూ.
అవును, అది అతని మంచితనానికి నిదర్శనం.
ఈరోజుల్లో మంచితనం వల్ల పెద్ద లాభం లేదు, కదా?
ఏం జరిగిందో నువ్వు అతనికి కొంచెం కూడా చెప్పలేదే.
లేదు, అది ఎవరికీ చెప్పాలనుకోలేదు నేను.
అది మామూలు కథ కాదు.
అవును.
నా దగ్గర రహస్యాలు కానీ, ప్రీతిపాత్రమైన వాళ్లు కానీ, శత్రుత్వాలు కానీ ఏమీ లేవు.
ఆ కథని ఎవరితో చెప్పాలనుకుంటున్నావో, అది నీ ఇష్టం.
పర్వాలేదు చెప్పు, అందరికీ ఆదర్శప్రాయమైన వ్యక్తి ఒకరుంటారు.
- కథనాన్ని ఎవరు రాస్తే బాగుంటుందంటావు? - నేను రాస్తాను.
- నువ్వా? - అవును.
మీరు ఎవరెవరిని అయితే పోటుగాళ్లు అనుకుంటున్నారో, వాళ్లని తలదన్నేలా రాయగలను.
జవాజ్కీలతో, డర్స్ట్ కుటుంబంతో లింకులు తప్పిస్తే
నా వృత్తి జీవితంలో నేనేమీ పీకలేదనే గుర్తింపు నాకు వద్దు.
నేను ఒక కొత్త కథనం మీద పని చేస్తున్నాను.
అందరూ చేసేది అదే కదా?
అది చాలా మంచి కథ, శామ్.
దాని వల్ల నల్లజాతి వారిలో మీ పత్రికకి ఆదరణ పెరుగుతుంది. అంటే, "ద ఆఫ్రో"...
- మ్యాడీ. - చెప్పండి.
మన పాఠకులు ఏ పాత వార్తాపత్రికని అయినా ఎంచుకోవచ్చు, కానీ వాళ్లు మన పత్రికనే ఎంచుకున్నారు.
- ఎందుకో తెలుసా? - ఎందుకు?
ఎందుకంటే, వాళ్ల సమయాన్ని మనం వృథా చేయం కాబట్టి.
ఇప్పుడు,
నువ్వు ఒక మంచి అమ్మాయిలా, ఒక్కోసారి ఒక్కో కథ మీద దృష్టి పెట్టు.
రెండు కథల మీదా దృష్టి పెడతాను.
ముందు పేజీలో రావాలి.
వాటికి నా పేరే ఉండాలని మాటివ్వాలి.
ఆ రెండూ ఉండాల్సిందే, ఒకటే అంటే కష్టం.
ఏంటి సంగతి? ఏం జరుగుతోంది?
నేను ఇప్పుడు హెల్ప్ లైన్ లో పని చేయట్లేదు.
- ఏం చేశావు? - ఒక కొత్త డెస్క్ సంపాదించా.
- ఏంటి? - శామ్ ఏమన్నాడంటే...
శామ్?
- శామ్ ఏమన్నాడంటే... - శామ్.
...తర్వాతి కథలో భాగంగా, నాతో కలిసి పని చేయడానికి, నాకు నచ్చిన వాళ్లని నేను ఎంచుకోవచ్చట.
నేను నీ పేరు చెప్పాను.
- నిజంగా? - హా.
ఇంతకీ ఎవరి కథ మీద పని చేస్తున్నావు?
- క్లియో జాన్సన్. - హా.
నాకెలా తెలుస్తుందిలే?
ఇప్పటిదాకా అధికారికంగా అసలు ఆమె భర్తతో మాట్లాడావా?
లేదా, ఆ విషయం మర్చిపోయావా, మిస్ హెల్ప్ లైన్? హా.
అతనితో మాట్లాడతా.
ఏంటి సంగతి, టీ-మ్యాన్?
ఈస్టర్ కి ఏమైనా ప్లాన్స్ ఉన్నాయా?
ఇక నువ్వు ఇక్కడికి రానవసరం లేదులే, గోర్డన్ పనోడా,
నీ దానాలు మాకేం అక్కర్లేదు.
నాకు తెలుసు. నీకు బాధగా ఉందని నాకు తెలుసు.
చూడు, టెడ్డీ, నేనేమీ దానం చేయట్లేదు, సరేనా?
నీకొక పని అప్పగిస్తున్నా.
నేనిక లాటరీ పని చేయనని చార్లీకి చెప్పేశా.
లాటరీ పని కాదు, సరేనా?
ఆ పని నువ్వు చేస్తే, మీ అమ్మ సంతోషిస్తుంది.
వచ్చి కారెక్కు.
పని ఏంటో చెప్పు, అక్కడికి నేనే వస్తా.
నేనేమైనా పిచ్చోడిని అనుకుంటున్నావా?
నువ్వు నా దగ్గర ఏదో దాస్తున్నావని తెలుసు.
అది నిజమే. కానీ అది నీ మంచికే.
నీకు నాపై నమ్మకం ఉందా?
లేదు.
నీతో నేను ఎక్కడికీ రాను.
జాన్సన్.
నా నోటి నుండి వాసనేమైనా వస్తోందా?
ఎలా ఉన్నావు, చార్లీ? నువ్వు చచ్చిపోయావని ఎవరో చెప్పారే. నిన్ను చూడటం బాగుంది.
పద.
అయ్య బాబోయ్. మిస్ రిపోర్టర్.
నువ్వు నన్ను మ్యాడీ అని పిలవవచ్చు.
మ్యాడీ.
నేను ఇక్కడికి వచ్చినప్పటి నుండి, వీళ్లు నా లాయరును తప్ప ఇంకెవరినీ కలవనివ్వలేదు,
ఒక నిన్ను తప్ప.
నాకంటూ ఒక పేరు ఉంది, తలుపులు తీసి మరీ స్వాగతం పలుకుతారు నాకు.
కానీ, నా జైలు తలుపులు తీసి నన్ను బయటకు పంపరు కదా.
- పోనీ, నాకేమైనా చెప్పడానికి వచ్చావా? - నాకు చాలా బాధగా ఉంది.
నువ్వు ఇక్కడ ఉండాల్సిన వాడివి కాదు.
అప్పుడు నువ్వు అన్నది నిజమే.
నేను ఎలాంటి పరిస్థితులని నెత్తి మీదకి ఎక్కించుకుంటున్నానో అప్పుడు నాకు తెలీలేదు.
ఆ సమయంలో నా పరిస్థితి కూడా అదేలే.
ఏమైంది?
నన్ను స్టెఫాన్ జవాజ్కీ అమ్మ పొడిచింది.
నేను అనుకున్నది ఒకటైతే, అసలు విషయం వేరే ఉందని తెలుసుకున్నాను.
క్లియో మాయమైపోక ముందు, నువ్వు ఆఖరిగా తనతో గడిపిన రోజులప్పుడు
ఏం జరిగిందో నాకు చెప్పావనుకో,
నేను ఆ వివరాలన్నింటినీ, సమయం వారీగా క్రమపద్ధతిలో అమర్చి,
నిన్ను విడుదల చేయడంలో సాయపడే కథనాన్ని రాస్తాను.
కథనం అంటే?
ఏమంటావు నువ్వు...
క్లియో బతికే ఉందని చెప్తే?
నువ్వు అబద్ధం చెప్తున్నావని అంటా.
సరస్సులో లభించిన శవం డోరా కార్టర్ ది, డ్రగ్స్ మోతాదు ఎక్కువ అయి చనిపోయింది.
నేను తనని చూసినప్పటి నుండి రెజ్జీయే తనని ఎక్కడో దాచి ఉంచుతున్నాడు...
- నువ్వు క్లియోని చూశావా? - చూశా.
రెజ్జీ హస్తం కూడా ఉందా?
నేను ఇక్కడ ఉన్నట్టు తనకి తెలుసా?
తనే నిన్ను ఇక్కడికి పంపిందా?
మిస్టర్ జాన్సన్...
- నిన్ను తనే పంపిందా? - లేదు.
మరి ఇదంతా నాకెందుకు చెప్తున్నావు?
జాన్సన్! శాంతించు!
తను ప్రాణాలతోనే తిరుగుతోంది, కానీ నువ్వు తనని చంపిన నేరం కింద జైల్లో ఉన్నావు.
నీకు న్యాయం దక్కాలి.
న్యాయమా?
నాకు అర్థమైంది.
నా కథని అందరికన్నా ముందు నువ్వు వినాలనుకుంటున్నావు.
దాన్నే ప్రత్యేక కథనం అని కూడా అంటారు.
కానీ అది జరగదు.
నేనైతే ఏమీ చెప్పను.
నువ్వు చెప్పే మాటలని నేను నమ్మను.
నీ దరిద్రపు నోటి నుండి వచ్చే ఒక్క మాటని కూడా నేను నమ్మను.
"ఎప్పుడూ ఏడుస్తూ ఉంటే, నవ్వే అవకాశం రాదని డోరాకి చెప్పు."
క్లియోతో నువ్వు అన్న ఆఖరి మాటలు ఇవే అని తనే చెప్పింది.
కానీ వాటిని తను సమయానికి డోరాకి చెప్పలేకపోయింది.
అయితే, నువ్వు నన్ను విడుదల చేయించి, నా పిల్లల దగ్గరికి చేరుస్తావా?
అవును.
నన్ను కాపాడతావా?
నా భార్య నుండి?
నిన్ను బయటకు రప్పించాలని చూస్తున్నా.
నా ఉద్దేశం సరైనదో, కాదో అని నువ్వు ఎందుకు అనుమానపడుతున్నావో తెలీట్లేదు.
నా భార్యాపిల్లల గురించి నీకేం తెలుసు?
నాకు అర్థమైంది ఏంటంటే, క్లియో ఒక పిచ్చి పని చేయాలనుకుంటోంది,
- ఇంకా... - హేయ్!
నా భార్యని నువ్వు ఏమైనా అను,
కానీ తను పిచ్చిది అని మాత్రం అనకు.
నువ్వు చెప్పింది నిజమే అయ్యుండి, తను నిజంగా ఎక్కడైనా తలదాచుకొని ఉంటుంటే,
అది తను మా పిల్లల కోసం చేస్తుంటుంది.
కానీ నీ మంద బుద్ధికి అది తెలియట్లేదు.
కాబట్టి, తన పనికి ఆటంకం కలిగించేలా నేను ఏమీ చెప్పను.
ఒక విషయం స్పష్టంగా అర్థమయ్యేలా చెప్పు.
చేయని నేరానికి
జీవితాంతం జైల్లో ఉండటానికి కూడా నువ్వు సిద్దమేనా?
గార్డ్!
నా కథ.
ఈ విషయంలో ఏదైనా తేడా జరుగుతుందేమో అని అనిపిస్తోంది, క్లియో.
నువ్వు బతికే ఉన్నావని నేను చెప్పింది టెడ్డీ నమ్మకపోతే,
మనం ఏం చేస్తున్నామో అతను మిస్టర్ గోర్డన్ కి చెప్పేస్తాడు.
అచ్చం మా నాన్నలానే ఉన్నా.
నువ్వు టెడ్డీ గురించి భయపడుతున్నావా, నీకేమైనా అవుతుందని భయపడుతున్నావా?
చూడు, రెజ్జీ, ఒక్కోసారి విశ్వాసంగా ఉన్న కుక్క కూడా దాని యజమానిని కరుస్తుంది.
నీ ఉద్దేశం ఏంటి?
నీలో ఆ తెగువ ఉందో లేదో నిర్ధారించుకుంటున్నా.
ఇక ఆపు.
ఆ రిపోర్టర్ వస్తుందో, రాదో అన్న విషయం గురించే నువ్వు ఆలోచించు. సరేనా?
నాకు ప్యాంట్ ఇవ్వు.
నువ్వు నన్ను లోనికి రానిచ్చావంటే షెల్ పతనమయ్యేలా నేను చూసుకుంటా.
అతని దగ్గర ఉండే నేరాల పుస్తకాలన్నింటినీ ఆమెకి ఇస్తా.
దాని తర్వాత, పోలీసుల్లో ఉండే అతని దోస్తులు కూడా అతడిని కాపాడలేరు.
ఇదంతా అయ్యాక, నేను లొంగిపోతాను.
టెడ్డీ గురించి, సమ్మర్ గురించి ఓసారి ఆలోచించు.
నువ్వు ఆ పని చేయనక్కర్లేదు, క్లియో.
అలా చేయకపోతే, నా హత్యా నేరం కింద శ్లాపీ శిక్ష అనుభవిస్తాడు.
గోర్డియన్
యునెట్టా "క్లియోపాత్రా" జాన్సన్ ఆదర్శ అమ్మ, కూతురు
హేయ్, టీ-మ్యాన్? మళ్లీ పనిలోకి వచ్చావా?
లేదు.
మీ అమ్మ విషయంలో చింతిస్తున్నాను, బాబూ.
థ్యాంక్స్, లిప్స్. నేను షెల్ ని కలవడానికి వచ్చా.
టెడ్డీ జాన్సన్ తనతో మాట్లాడటానికి వచ్చాడని చెప్పు.
క్షమించు, టెడ్డీ.
- ఇవాళ మిస్టర్ గోర్డన్ చాలా బిజీగా ఉన్నాడు. - తెలుసు.
వెర్నన్ తో కలిసి ఈస్టర్ బెట్స్ ని ఎలా కాపాడుకోవాలో ప్లాన్ చేస్తున్నాడు,
అందుకే, నేను చెప్పబోయేది ఆయన తప్పక వినాలి.
నువ్వు ఇప్పుడు అతనితో చెప్పకపోతే, దాని గురించి నీకు తర్వాత తెలుస్తుంది.
అవునా?
హా, నేను ఆయన కోసం ఎదురు చూస్తుంటా.
బుడ్డోడు చెప్పింది విన్నావుగా.
నంబర్లు చూపించు.
అవే నంబర్లు.
క్లియో కొడుకు వచ్చాడు.
మీకు ఒక ముఖ్యమైన విషయం చెప్పాలట.
హోటల్ లోని ఈ చోటుకు ప్రవేశం లేదు, సర్.
మరేం పర్వాలేదు, మిత్రమా.
నువ్వు ఇప్పుడు ట్రాక్ లో కదా ఉండాల్సింది?
నేను ఎప్పుడు ఎక్కడ ఉంటానో నీకు తెలుసా?
షెల్ చెప్పిన ఆ కొత్త అకౌంటెంట్ ఇతనే.
మా ఇద్దరినీ వాల్ట్ దగ్గర కలుసుకుంటాడట.
సరే.
రెజ్జీనా?
అతని ప్లాన్ మీకు తెలిసిపోయిందని భయపడుతున్నాడు. అందులో భాగం కావాలని నాకు అస్సలు లేదు.
ఏం ప్లాన్? చెప్పు.
ఏం ప్లాన్, టెడ్డీ?
నువ్వు బాగానే ఉన్నావా?
నీకు తెలుసు కదా.
అవునులే.
మరి నువ్వు?
రేపు అడుగు, చెప్తా.
- కాస్త కటువుగా మాట్లాడినందుకు క్షమించు, బాసూ. - భలేవాడివే.
ఎందుకు కొట్టావు?
లిఫ్ట్! లిఫ్ట్ సంగతి చూడు, క్లియో.
వెర్నన్.
వెర్నన్. నేను.
అయ్య బాబోయ్. క్లియో?
తలుపు తెరువు.
ప్లీజ్, వెర్నన్.
మీరు పెద్ద పండగలకు లాటరీలని రిగ్ చేసినప్పుడు, ఆ నంబర్లను అతను వేరే వాళ్లకి చెప్పేస్తాడు.
ఆ రిగ్ చేసిన నంబర్లను రెజ్జీ వేరే వాళ్లకి చెప్పేసి, డెబ్బై శాతం కమిషన్ ని జేబులో వేసుకుంటాడు.
ఇదంతా నీకెలా తెలుసు?
తన దగ్గర పని చేయమని నన్ను అడిగాడు.
నిజంగానా?
నిన్నే ఎందుకు అడిగాడు?
బహుశా మా అమ్మ చనిపోయినందుకు అతనికి బాధగా అనిపించిందేమో.
నువ్వు చెప్పేది నిజమని నమ్మడానికి,
నువ్వు ఇప్పటి దాకా చెప్పిందే సరిపోదు, ఇంకా చాలా కావాలి.
- క్లియో. - ఇది అత్యవసర పని. నాకు ఎక్కువ సమయం లేదు.
నవంబర్ 1966 పుస్తకం ఎక్కడ ఉంది?
నాకు అర్థం కావట్లేదు. ఏం...
- నేరాల పుస్తకం. నవంబర్ 1966. - అక్కడే, టేబుల్ మీదే ఉంది.
ఏం జరుగుతోంది ఇక్కడ? షెల్ కి తెలుసా?
క్లియో జాన్సన్
దేని గురించి?
- నువ్వు బతికే ఉన్నావని. - నేను బతికే ఉన్నానని ఎవరన్నారు?
ఏంటిది?
- నీ పదవీ విరమణకి డబ్బు. - చాలా డబ్బు ఇస్తున్నావు.
హేయ్. లిఫ్ట్ లాక్ అయిపోయింది.
- జార్జ్ లేడు అక్కడ. - ఫీలిక్స్ కి చెప్పు.
ఇవాళ గుడ్ ఫ్రైడే.
ఊరంతా బెట్స్ వేస్తుంది.
725 మీద బెట్ వేయమని రెజ్జీ నాకు ఇది ఇచ్చాడు.
ఇంటికి వెళ్లి, బడిలో చెప్పిన పాఠాలు చదువుకో.
సరైన సమయం వచ్చినప్పుడు, నిన్ను పిలుస్తాను.
హేయ్, ఇది నువ్వే తీసుకో.
హేయ్, ఈ డబ్బు తీసుకో.
నీకు దక్కాల్సిందే ఇది.
లిఫ్ట్ పని చేయట్లేదని, జార్జ్ కూడా లేడని
మన చార్లీ అంటున్నాడు.
మేము గోర్డియన్ లో ఉన్నాం.
ఇక్కడేం జరుగుతోందో నాకు సరిగ్గా అర్థం కావట్లేదు. కానీ పొగ వస్తోంది.
పక్కకు జరగండి.
హేయ్. నేను చెప్పేది విను.
- ఇది ఏంటి? - అనుమానం కలగకుండా ఉండటానికి
బండిని నువ్వు డ్రైవ్ చేసుకుంటూ వెళ్లు.
నేను ఇక్కడే ఉండి, అంతా ఓకేగా ఉండేలా చూసుకుంటా.
- సరే. లేదు. - నువ్వు ఈ పని చేయనక్కర్లేదు.
- మనం ఈ పని చేయనక్కర్లేదు, రెజ్జీ. - చెప్పేది విను.
ఒకసారి నీ పిల్లల గురించి ఆలోచించు, సరేనా?
వాళ్లకి నీ తోడు కావాలి.
ప్రపంచానికి తెలిసినంత వరకు, క్లియో జాన్సన్ చనిపోయింది.
నేను ఇక్కడే ఉండి, అది అలాగే కొనసాగేలా చూసుకుంటా.
థ్యాంక్యూ, రెజ్జీ. థ్యాంక్యూ.
హేయ్, వెనుక గదిని చెక్ చేయ్. సేఫ్ భద్రంగా ఉందని నిర్ధారించుకో.
జరగండి, జరగండి, నాకు దారి ఇవ్వండి.
ఫారోకి కాల్ చేసి, ట్రాక్ నుండి రెజ్జీ వచ్చాడో లేదో కనుక్కో. నేను...
ఆ అవసరం లేదు, మిస్టర్ గోర్డన్.
మంట పెట్టింది నువ్వే కదా.
నాకు ఇందాక కనిపించింది కూడా ఆత్మ కాదు, కదా?
సరస్సులో నువ్వు పడేసింది డోరానా?
మీ నోటి నుండి పిచ్చి పిచ్చి మాటలు వస్తుంటే ఆశ్చర్యంగా ఉంది, మిస్టర్ గోర్డన్.
డోరా.
నా డోరా కొత్త జీవితాన్ని ప్రారంభించాలని ప్యారిస్ కి వెళ్లిపోయింది.
సరస్సులో లభించిన మహిళ శవం క్లియో జాన్సన్ దే,
అది అందరికీ తెలుసు కూడా.
ఇప్పుడు మీరు చేయాల్సిన పనేంటంటే, ఆ ఫోన్ తీసుకొని,
పోలీసులకి కాల్ చేసి,
మర్టిల్ సమ్మర్ ని చంపమని సుపారీ ఇచ్చిన వ్యక్తి,
అలాగే క్లియో జాన్సన్ ని చంపిన వ్యక్తి,
గోర్డియన్ లో కలిసి మందు తాగుతున్నారని చెప్పాలి.
ఓయ్, బుడ్డోడా, బండి ఎక్కుతావా?
తెలియని వాళ్లతో ఎక్కడికీ వెళ్లకూడదని మా అమ్మ చెప్పింది.
మీ అమ్మ చనిపోయింది.
నా ముందు ఉన్నది నువ్వు అంటే నమ్మలేకున్నా.
ఆ విషయం నీకు రెజ్జీ చెప్పాల్సి వచ్చినందుకు క్షమించు.
కానీ ఇప్పటి నుండి, మనిద్దరి మధ్య ఇంకే రహస్యాలూ ఉండవు.
అస్సలు ఉండవు.
నువ్వు లేనప్పుడు, నేను లాటరీ జోలికే వెళ్లలేదు.
రా, బండి ఎక్కు.
ఎక్కు.
రెజ్జీ ఎక్కడ?
నీకు ఒక విషయం తెలిసిందా? ఎవరో గోర్డియన్ హోటల్ కి నిప్పు పెట్టారట.
- ఎవరు? - ఎవరో రెజ్జీ రాబిన్సన్ అనే ఒక గూండా.
షెల్ గోర్డన్ దగ్గర పని చేసే వ్యక్తి.
అతను నేరాన్ని ఒప్పుకున్నాడా?
అతను క్లియో జాన్సన్ ని హత్య చేసినట్టు ఒప్పుకున్నాడా?
క్లియో జాన్సన్ ని, మర్టిల్ సమ్మర్ ని హత్య చేయమని గోర్డన్ ఆదేశించాడని చెప్పాడు.
ఈ రోజంతా నువ్వు ఏమైపోయావో తెలీదు, కాబట్టి మార్షల్ ప్రధాన బాధ్యతలు నాకు అప్పగించాడు.
- నీకా? - అవును.
అది నా కథ. ఆ విషయం మీ ఇద్దరికీ తెలుసు.
అది నీ కథగానే ఉండేది.
నాతో ఆటలాటవద్దు, బాబ్.
ఈ ఊర్లోని రిపోర్టలందరూ ఆ కథనం మీదే పడుతున్నారు,
మనం వెనకపడిపోయేలా ఉన్నాం, మ్యాడీ.
జాన్సన్ భర్తని కలిశావా?
కలిశా.
ఏం చెప్పాడు నీకు?
అయిదు ఏళ్ల డైరీ
అది మా ఇద్దరి మధ్యనే ఉంటుంది.
నాకేమనిపిస్తోందో చెప్పనా? నీ దగ్గర ఏ సమాచారమూ లేదు,
లేదా నువ్వేదో దాస్తున్నావు.
కానీ ఏదేమైనా, సాయంత్రం అచ్చు అయ్యే పత్రికలో ఈ హెడ్ లైన్ ని కనుక మనం వెయ్యలేకపోతే,
నువ్వు మళ్లీ హెల్ప్ లైన్ దగ్గర కూర్చోవాల్సి వస్తుంది.
సేథ్?
- ఎక్కడ ఉన్నావు, మిస్ హెల్ప్ లైన్? - నాకు పనుంది, బాబ్.
మ్యాడీ?
సేథ్, ఏం చేస్తున్నావు నువ్వు?
అవి నా డైరీలు. వీటిలో నా కథ ఉంది.
ప్రతీ కథ నీ కథే అనుకుంటావు నువ్వు.
ఇందులో నా కథే ఉంది.
నా కథ కూడా ఉంది.
మిల్టన్ ఊపిరితో ఉన్నంత వరకు అతని దృష్టిలో నేను కన్న కొడుకుగానే ఉండాలి.
ఆ విషయం ఇప్పటిదాకా నేనెవరికీ చెప్పలేదు. నా కన్నతల్లికి కూడా చెప్పలేదు.
ఇప్పుడు ఎందుకు చెప్పవచ్చు అని అనుకుంటున్నావు?
ఎందుకంటే, నీకు కథలంటే ఇష్టం, మరీ ముఖ్యంగా విషాదభరితమైన కథలు.
నీ విషయంలో కూడా అలా చేస్తానని అనుకుంటున్నావా?
అవును.
ఏంటంటే, ఈ చోటు నాకు నచ్చట్లేదని అనుకోవద్దు.
ఇక్కడ నాకు సెట్ కాదంతే.
ఇది నీకు కూడా సెట్ కాదు.
నువ్వు నాపై ఎప్పుడైనా నమ్మకం ఉంచవచ్చు. అది నీకు తెలుసు, కదా?
పొదల్లో ఫోటోగ్రాఫర్లు ఎవరూ లేరు కదా?
లేదు, నేను ఒక్క దాన్నే వచ్చా.
నీ కథకు కావాల్సినదంతా ఇందులో ఉంది.
షెల్ పన్ను ఎగవేతలకు రుజువులు,
రాజకీయ నాయకులకు, పోలీసులకు ఇచ్చిన లంచాలకు రుజువులు,
మర్టిల్ సమ్మర్ పై హత్యాయత్నం విషయంలో నా పాత్రకి రుజువు అన్నీ ఉన్నాయి.
దీన్ని నేను ముద్రిస్తే,
రెజ్జీ చేయని నేరాన్ని ఒప్పుకున్నాడు కదా, దాన్ని బలపరచిన దాన్ని అవుతాను.
అతనే దాన్ని ఎంచుకున్నాడు.
అతను చేసిన పాపాలకు ప్రాయశ్చిత్తం కోసం అతనే దాన్ని ఎంచుకున్నాడు.
ఆ విధంగా, నేనూ, నా భర్త స్వేచ్ఛగా ఉండవచ్చని అతని ఆలోచన.
జైల్లో ఉన్న నీ భర్తను కలవడానికి వెళ్లా,
నువ్వు బతికే ఉన్నావని చెప్పా.
ఎందుకు?
అది ఇంకా మంచి కథనం అని అనుకున్నా.
మరి అతను ఏమన్నాడు?
నీ దారికి అడ్డు ఉండకూడదని ఏమీ చెప్పలేదు.
నాకు కథనం ఇవ్వడం కన్నా, జైల్లోనే ఉండటానికి మొగ్గు చూపాడు.
అది నీకు తెలియాలి అనిపించింది.
ఈ రుజువులన్నీ నీకు ఎక్కడివని వాళ్లకి అనుమానం రావచ్చు.
ఏ జర్నలిస్టుకు అయినా, తన ఇన్ఫార్మర్ల గోప్యతని కాపాడుకొనే హక్కు ఉంటుంది.
నా కథని మంచిగా రాయి, మ్యాడీ మోర్గన్ స్టర్న్.
ఇలా నాకే అనిపిస్తోందా,
లేకపోతే నీకు కూడా అనిపిస్తోందా,
ఏంటంటే, వేరే పరిస్థితుల్లో అయితే...
మనం మిత్రులం అయ్యే అవకాశముంది అని.
ఎలాంటి పరిస్థితుల్లో మనం మిత్రులం కావచ్చని అంటారు?
జాగ్రత్త.
అదరగొట్టేశావు, పొరుగు అమ్మాయి.
ఇది నీ పుస్తకాల అరలో పెట్టుకో.
"ద డైరీ ఆఫ్ అనాయిస్ నిన్."
తనే స్వయంగా సంతకం చేసిన, హిల్డాకి అంకితం ఇచ్చిన పుస్తకం.
సారీ, దీన్ని...
- దీన్ని సెకండ్ హ్యాండ్ షాపులో కొన్నా. - హిల్డా?
వావ్, అది చాలా గొప్ప విషయం.
మళ్లీ నువ్వు నాకు కనిపించవు, కదా?
ఏంటి?
- లోపలికి రా. - నా కారు లోడింగ్ జోనులో ఉంది.
అందులో నా సామానంతా ఉంది.
నేను షూస్ వేసుకొని, కిందికి వచ్చి నీకు సాయపడతాను.
లేదు, నేనేం ఇక్కడికి...
నేను నా కొత్త ఇంటికి వెళ్తున్నాను.
ఒక కొత్త ఇల్లు చూసుకున్నాను, పైక్స్ విల్ కి మరీ దూరంగా కాకుండా అన్నమాట.
ఈ ముక్క చెప్పడానికే ఇంత దూరం వచ్చావా?
ఫెర్డీ, నాకు నిన్ను దూరం చేసుకోవాలని లేదు, కానీ...
కానీ మళ్లీ నేను ఒకరి భార్యగానే ఉండిపోలేను.
ఎందుకంటే, నా వ్యక్తిత్వాన్ని కూడా దూరం చేసుకోవాలని నాకు లేదు.
కానీ ఎప్పుడైనా రాత్రుళ్లు వచ్చి నాతో గడపవచ్చేమో?
అవునులే.
అప్పుడు నన్ను ఇంటి గుమ్మం నుండి రానిస్తావా?
భలేవాడివే. వేరేగా అనుకోకు.
బై, మ్యాడీ.
మనం ఇంకేమీ మాట్లాడుకోవాల్సిన పని లేదు.
నేను బాల్టిమోర్ ని ఇలా వదిలి వెళ్లానో లేదో, నగరాన్ని విధ్వంసకర వాతావరణం ఆవహించేసింది.
డీసీ వాసులందరికీ ఓటు వేయాలనుంది!
అహింసతో నల్లజాతీయుల హక్కుల కోసం పోరాడుతున్న డాక్టర్ మార్టిన్ లూథర్ కింగ్ జూనియర్
ఒక హంతకుని తూటాకి బలయ్యారు.
హఠాత్తుగా ఒక గొప్ప నల్లజాతి నాయకుడు చనిపోయాడు,
ఇక వాతావరణమంతా శోకం, విషాదం అలుముకుంది, దానితో పాటే వీధుల్లో తగలబెట్టడాలు, లూటీలు చెలరేగాయి.
షెల్ గోర్డన్ ని అరెస్ట్ చేశారు, లాటరీ ప్రభుత్వం ఆధీనంలోకి వెళ్లిపోయింది.
కథనాన్ని నేను ఎలా అయితే రాయమన్నానో, నువ్వు అలాగే రాశావు.
దానికి నిన్ను మెచ్చుకోవాల్సిందే.
కానీ మనిద్దరమూ స్వేచ్ఛ సంపాదించుకున్నా, అందుకు ఇద్దరమూ త్యాగం చేసినవి మాత్రం వేర్వేరు...
అంతే కదా, మ్యాడీ?
గుడ్ ఈవినింగ్, బాసూ.
...డోరా కార్టర్.
డోరా!
ఆకాశంలో ఎగురుతున్న పక్షులారా
నాకెలా అనిపిస్తోందో మీకు తెలుసు
ఆకాశంలోని సూర్యుడా
నాకెలా అనిపిస్తోందో నీకు తెలుసు
చల్లగా
సరస్సులో లభించిన మహిళ మ్యాడలీన్ మోర్గన్ స్టర్న్
వీచే పిల్లగాలి
ఎన్నో అవార్డులను గెలుపొందిన రచయిత్రి, మ్యాడలీన్ మోర్గన్ స్టర్న్ కి స్వాగతం.
ఇవాళ ఇక్కడికి వచ్చినందుకు మీ అందరికీ ధన్యవాదాలు.
ఇది కొత్త రోజు
నా జీవితంలో ఇది ఒక కొత్త శకం
మరి నాకు
గాల్లో తేలుతున్నట్టుంది
నాకు గాల్లో తేలుతున్నట్టుంది
రాత్రి వేళ మెరిసే తారలారా
నాకెలా అనిపిస్తోందో మీకు తెలుసు
అడవి నుండి వచ్చే ఓ పరిమళమా
నాకెలా అనిపిస్తోందో నీకు తెలుసు
నా స్వేచ్ఛ
నాకెలా అనిపిస్తోందో నీకు తెలుసు
ఇది కొత్త ఉదయం, కొత్త రోజు
నా జీవితంలో ఇది
ఒక కొత్త శకం
నాకు గాల్లో తేలుతున్నట్టుంది
గాల్లో తేలుతున్నట్టుంది
నాకు గాల్లో తేలుతున్నట్టుంది
సబ్ టైటిళ్లను అనువదించినది: రాంప్రసాద్